এ ছাড়া বাংলাদেশে জ্বালানি খাতে বিনিয়োগে চীন আগ্রহ দেখিয়ে আসছে। বাংলাদেশে তিনটি গ্যাস ক্ষেত্রের ২০০ কোটি ডলারের সম্পদ চীনের হিমালয় এনার্জির কাছে বিক্রয়ে চুক্তি করেছিল যুক্তরাষ্ট্রভিত্তিক বহুজাতিক প্রতিষ্ঠান শেভরন। উৎপাদন অংশীদারিত্ব চুক্তি (পিএসসি) অনুযায়ী জ্বালানি খাতে এ ধরনের বিনিয়োগ হস্তান্তরের ক্ষেত্রে সরকারের অনুমোদনের প্রয়োজন হয়। শেভরনের এই সম্পদ চীনা কোম্পানির কাছে বিক্রির ব্যাপারে সম্মত হয়নি সরকার। চীনা প্রতিষ্ঠানটির অভিজ্ঞতা নিয়ে প্রশ্ন তোলে পেট্রোবাংলা। শেষ পর্যন্ত শেভরন সম্পদ বিক্রির পরিকল্পনা পরিত্যাগ করে।